ગુરમીત રામ રહીમે પંજાબ અને હરિયાણા કોર્ટને જાણકારી આપી છે કે, તેણે દુનિયાનો ત્યાગ કર્યો છે અને આથી તેની પાસે સીબીઆઇની વિશેષ અદાલત દ્વારા કરવામાં આવેલ દંડ ભરવાના પૈસા નથી. રામ રહીમે સીબીઆઇની વિશેષ અદાલતના ચુકાદા સામે પંજાબ અને હરિયાણા હાઇકોર્ટના દરવાજા ખખડાવ્યા છે. સીબીઆઇની વિશેષ અદાલતે બળાત્કારના મામલે રામ રહીમને દોષી ઠેરવતાં 20 વર્ષની સજા સંભળાવી હતી. તો બીજી બાજુ બળાત્કાર પીડિતાઓએ રામ રહીમની 20 વર્ષની જેલની સજાને ઉંમરકેદમાં ફેરવવા માટે કોર્ટ સમક્ષ અરજી કરી હતી, જે કોર્ટ દ્વારા સ્વીકારવામાં આવી છે.